Lisa 1 – Tehniline kirjeldus

Objektiga ja selle mahtudega kohapeal tutvumine on enne pakkumise tegemist kohustuslik (objektiga tutvumine palun leppida kokku Kirde ringkonna haldusjuhi Karine Siil’iga, tel. 5919 2562, e-mail: [karine.siil@kaitseliit.ee](mailto:karine.siil@kaitseliit.ee))

**Leping sõlmitakse perioodiks 01.06.2024- 31.05.2027**

Maakond: Jõgeva

Vald: Põltsamaa

Küla: Jüriküla

Kinnistud: Utsali, Serva, Kirna, Jõeääre, Lodumetsa

Kinnistute pindalad: 4,95 ha (Utsali)

2,04 ha (Serva)

6,76 ha (Kirna)

16,52 ha (Jõeääre)

5,48 ha (Lodumetsa)

Katus: profiilplekk 1273 m2

Regulaarselt hooldatav:

Looduslik rohumaa: 5,5 ha

Teed ja platsid: kruusakattega 1100 m2

killustikkattega 1050 m²

tänavakivikattega 1350 m²

betoonplaadid 175 m²

vana asfalt/kruus 110 m²

Eraldi tellimisel hooldatav:

Lasketiiru viiv tee: kruusakattega 9000 m2

Lasketiiru teed ja platsid: kruusa- ja killustikkattega 2500 m2

Lasketiiru vahealad: 200 m tiirus 7900 m2

50 m tiirus 2900 m2

Lasketiiru vallid: 4025 m2

Hoidlate vall: 920 m2

Maaküttetorustiku ala: 7800 m2

1. Töövõtja peab pakkuma tehnilisele kirjeldusele vastavat teenust ja omama selleks vastavat personali, masinaid ning seadmeid.
2. Töövõtja on kohustatud teenuse osutamisel kasutama ainult Eesti Vabariigis lubatud ja nõuetele vastavaid ning sobivaid keskkonnahoidlikke töövõtteid, seadmeid ja materjale.
3. Töövõtja peab tagama teenuse osutamise kokkulepitud sagedustel, tingimustel ja lisateenuste juures toodud reageerimisaja jooksul. Kui teenust ei suudeta kokkulepitud sagedustel, tingimustel ja lisateenuste juures toodud reageerimisaja jooksul osutada ning puudub töövõtja ja tellija vaheline kirjalikku taasesitamist võimaldav muu kokkulepe, siis on tellijal õigus tellida teenuse osutamine kolmandalt isikult ja kallima teenuse korral nõuda sisse hinnavahe võrreldes maksumusega, mille alusel hankeleping on sõlmitud.
4. Töövõtja kohustub järgima teenuse osutamisel kehtivaid ohutuseeskirju, head tava, EVS 807:2016, kehtivaid õigusakte (sh KOVi heakorra eeskirja nõudeid) ning objektil kehtivaid eeskirju, muu hulgas võtma arvesse, et teenuseid tuleb osutada olukorras, kus objektid on pidevalt kasutuses, mistõttu teenuse osutamisel tuleb arvestada objekti kasutajatega, järgida puhtust ja korda.
5. Teenuse osutamisel ei tohi kahjustada sõidukeid, hooneid ja rajatisi ega muud tellija vara. Töövõtja kohustub kompenseerima kahjustuste tekitamisel remondikulud ning muud kahjud.
6. Kõik teenuse osutamiseks vajalik (sh koristusvahendid, tööriistad, seadmed, tehnika, tööjõu- ja transpordikulud, prügikotid, puistematerjal jms) peab sisalduma **teenuse hinnas.**
7. Töövõtja kohustub määrama objektile töödejuhataja, kes on töövõtja kontaktisikuks teenuse täitmisel, korraldab teenuse osutamist, kontrollib teenuse kvaliteeti ja kvantiteeti ning vastutab, et tööd on tehtud nõuetekohaselt. Töödejuhataja kontrollib teenuse täitmist objektil pidevalt ja vastavalt vajadusele, kuid minimaalselt 1 kord kuus. Töödejuhataja eesti keele oskus peab olema vähemalt B2 tasemel.
8. Töövõtja kohustub järgima objekti jäätmekäitlustingimusi.
9. Lisateenused tellitakse vastavalt Kaitseliidu poolsetele vajadustele ja lepitakse eraldi kokku poolte volitatud esindajate vahel. Töövõtja esitab lisateenuste kohta eraldi arve, mis on koostatud pakkumuses toodud hinnakirja alusel, ja teostatud tööde akti.
10. Tellijal on õigus lisateenuseid tellida teise pakkuja käest.

Väliskoristusteenus territooriumitel hõlmab standardis EVS 807:2016 komplekstegevuste 300 (heakorratööd) alla kuuluvaid tegevusi:

* **311** – sõiduteede ja parklate heakord
* **312** – kõnniteede ja radade heakord
* **313** – parkmetsade ja haljasalade heakord
* **319** – kinnistu välisterritooriumi muu korrashoid
* **323** – katuste puhastamine
* **324** – hoone fassaadide erielementide puhastamine

**Välikoristusteenus territooriumil peab olema teostatud selliselt, et on tagatud õppekeskuse töö katkematu toimimine ja juurdepääs, puhtus, esteetilisus ning ohutus objekti kasutajatele, mis võib eeldada tööde tegemist ka nädalavahetustel ja riiklikel pühadel.**

Töövõtja peab perioodil november-aprill (vastavate ilmastikuolude ilmnemisel ka väljaspool nimetatud perioodi) igapäevaselt hindama kõikide punktides 1-4 loetletud tööde teostamise vajadust ja vajadusel teostama tööd järgmiselt:

1. kella **08.00-ks peavärava ala, sissesõidutee, õppekeskuse esine parkla, peaukse esine ja trepp;**
2. kella **09.00-ks kõik ülejäänud teed ja platsid, kõnniteed, uste esised ja liikumisteed, trepid, prügikonteinerite ümbrused ja pealsed, väravate ümbrus ja alused, juurdepääsud tehnovõrkude kaevudele.**

Punktides 4 (rohi, lehed jm praht), 5 ja 11 toodud töid peab teostama vähemalt 1 kord nädalas, vajadusel ka sagedamini (nt puulehtede langemise ajal või kui tuulega on oksi maha kukkunud).

Punktis 6 toodud töö tehakse vähemalt üks kord aastas kevadel koheselt pärast lume ja jää sulamist.

Punktides 7 ja 8 toodud töid tehakse vastavalt muru kasvamise intensiivsusele ja arvestades maksimaalset lubatud kõrgust.

Punktides 9 ja 10 toodud töid tehakse kord aastas kahepoolselt täiendavalt kokkulepitud ajal.

**Välikoristusteenuse kuutasus sisalduvad tööd (regulaarselt hooldataval pinnal):**

1. Lumekoristus (teed ja platsid, kõnniteed, uste esised, uste liikumisteed, trepid, ukseesised platsid, prügikonteinerite ümbrused ja pealsed, väravate ümbrus ja alused, juurdepääsud tehnovõrkude kaevudele).

Teed ja platsid on koristatavad traktoriga või käsitsi, hoonete ümbrus käsitsi või lumepuhuriga.

Lund ei tohi ladustada hoone seinte ega piirdeaia äärde. Lume ladustamine on võimalik territooriumil Kaitseliidu esindaja poolt näidatud kohtades.

Sõidukite hoiustamise kohad peavad olema puhastatud lumest selliselt, et oleks ligipääs sõidukitele ja et need saaks takistuseta parklast väljuda.

Teede ja platside lumekoristusega peab alustama, kui lumekihi paksus on koheva lume korral 10 cm ja märja lume korral 5 cm.

Kõnniteed, uste esised, uste liikumisteed, trepid, ukseesised platsid, prügikonteinerite ümbrused ja pealsed, väravate ümbrus ja alused ning juurdepääsud tehnovõrkude kaevudele peavad olema puhastatud igapäevaselt (kui on olnud lumesadu).

2.Libedusetõrje, puistematerjali tagab töövõtja. Jalakäiguteed ja trepid peavad olema puistematerjaliga kaetud koheselt pärast lumekoristust. Libedusetõrjeks kasutada graniitliiva või graniitkillustikku. Teiste ainete/materjalide/töövõtete kasutamine tuleb kooskõlastada tellijaga.

3. Kõikide uste esiste avanemisraadiuse puhastamine jääst nii, et uksi on ööpäevaringselt võimalik avada. Vajadusel töödelda jääsulaga (kooskõlastada eelnevalt tellijaga).

4. Väravate puhastus (jää, lumi, rohi, lehed jm praht) nende liikumistee ulatuses.

5. Lahtise prahi, lehtede, mahakukkunud okste jms koristus . Sügisel puulehtede koristus ja ladustamine territooriumil kokkulepitud kohale.

6. Kivikattega platside ja teede pühkimine ning mehhaniseeritult puhastamine.Mehhaniseeritud niisutavat ja koguvat harjamist tehakse vähemalt üks kord aastas kevadel koheselt pärast lume ja jää sulamist, et koguda kokku libedusetõrjeks kasutatud killustik ja/või liiv.

7. Muru/heina niitmine vastavalt kokkulepitud skeemile (sagedus oleneb kasvamise intensiivsusest). Hoonete lähiümbruses olevatel platsidel ei tohi muru olla kõrgem kui 15 cm, ülejäänud platsidel ei tohi muru/hein olla kõrgem kui 20 cm. Niidetud materjal, mis on sattunud kõnni- või sõiduteele ja hoone soklile, tuleb kokku koguda ja ära vedada.

8. Muru trimmerdamine hoidlate piirdeaia perimeetril (sagedus oleneb muru kasvamise intensiivsusest, muru ei tohi olla pikem kui 15 cm). Piirdeaiaga piirneva muru niitmisel tuleb tagada, et ei vigastata piirdeaeda ja väravate mehaanikat.

9. Umbrohu- ja samblatõrje kivikattega platsidelt ja teedelt ning kruusakattega platsilt (1 kord aastas).

10. Vihmaveesüsteemide puhastamine sinna kogunenud lehtedest okstest jm prahist (1 kord aastas).

11. Hoone välisuste juures ja suitsetamiskohas paiknevate prügikastide tühjendamine ja puhastamine.

**Lisateenused (tellitakse vajaduspõhiselt ja tasutakse eraldi):**

1. Lipumastide (3 tk) ja tõkkepuu (1 tk) puhastamine.

Teenuse osutamine peab toimuma **10 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

2. Maaküttetorustiku alalt (7800 m2) heina niitmine ja/või trimmerdamine

Teenuse osutamine peab toimuma **10 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

3. Lasketiiru viivalt teelt (9000 m2) lume lükkamine

Teenuse osutamine peab toimuma **2 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

4. Lasketiiru teedelt ja platsidelt (2500 m2) lume lükkamine

Teenuse osutamine peab toimuma **2 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

5. 200 m tiiru vahealalt (7900 m2) muru niitmine

Teenuse osutamine peab toimuma **5 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

6. 50 m tiiru vahealalt (2900 m2) muru niitmine

Teenuse osutamine peab toimuma **5 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

7. Lasketiiru vallidelt (kaldpinnad; 4025 m2) muru trimmerdamine

Teenuse osutamine peab toimuma **10 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

8. Hoidlate vallilt (kaldpinnad; 920 m2) muru trimmerdamine

Teenuse osutamine peab toimuma **10 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

9. Kirna õppekeskuse saunaahju kütmine

Teenus sisaldab puukuurist puude toomist, saunahju kütmist ja puhastamist. Sauna tellitakse max 8 korda kuus. Üks sauna kasutuskord on kuni 4h. Teenus tellitakse vähemalt **2 tööpäeva ette**.

10. Kirna õppekeskuse sauna jaoks küttepuude tegemine

Teenus sisaldab puude langetamist, lõhkumist ja ladustamist puukuuri. Küttepuid langetatakse territooriumil Kaitseliidu esindaja poolt näidatud kohtades. Küttepuid tellitakse max 20 rm aastas ja tähtaeg lepitakse kahepoolselt kokku.